hotchpotch/miracl-hf-unified huggingface dataset:
แคว้นนอร์ม็องดี
นอร์ม็องดี (; นอร์มัน: ; มาจากคำภาษาฝรั่งเศสเก่าว่า รูปพหูพจน์ของ ซึ่งมีรากศัพท์มาจากคำที่แปลว่า "คนจากทางเหนือ" ในภาษาแถบสแกนดิเนเวียหลายภาษา) เป็นหนึ่งในแคว้น 18 แคว้นของประเทศฝรั่งเศส มีอาณาบริเวณสอดคล้องกับดัชชีนอร์ม็องดีในอดีต
ในทางบริหาร แคว้นนอร์ม็องดีแบ่งออกเป็น 5 จังหวัด ได้แก่ กาลวาโดส, แซน-มารีตีม, ม็องช์, ออร์น และเออร์ ครอบคลุมเนื้อที่ 30,627 ตารางกิโลเมตร (11,825 ตารางไมล์) คิดเป็นประมาณร้อยละ 5 ของดินแดนฝรั่งเศสทั้งหมด จำนวนประชากรของแคว้น 3.3 ล้านคนคิดเป็นประมาณร้อยละ 5 ของประชากรฝรั่งเศสทั้งหมด
ภูมิภาคนอร์ม็องดีตามประวัติศาสตร์ประกอบด้วยแคว้นนอร์ม็องดีในปัจจุบัน รวมกับพื้นที่เล็ก ๆ ซึ่งทุกวันนี้เป็นส่วนหนึ่งของจังหวัดมาแยนและจังหวัดซาร์ตในแคว้นเปอีเดอลาลัวร์ หมู่เกาะแชนเนล (ฝรั่งเศสแผ่นดินใหญ่เรียกว่า "หมู่เกาะอังกฤษ-นอร์ม็องดี") ในอดีตก็เป็นส่วนหนึ่งของนอร์ม็องดีเช่นกัน หมู่เกาะนี้มีเนื้อที่ 194 ตารางกิโลเมตร และประกอบด้วยเขตเจ้าพนักงานศาลสองแห่ง ได้แก่ เกิร์นซีย์และเจอร์ซีย์ ซึ่งเป็นเขตสังกัดราชบัลลังก์สหราชอาณาจักร
ชื่อนอร์ม็องดีมีที่มาจากการตั้งถิ่นฐานในพื้นที่ของชาวไวกิงหรือ "คนเหนือ" จากนอร์เวย์และเดนมาร์กตั้งแต่พุทธศตวรรษที่ 14 (คริสต์ศตวรรษที่ 9) ซึ่งได้รับการยืนยันโดยสนธิสัญญาในพุทธศตวรรษที่ 15 (คริสต์ศตวรรษที่ 10) ระหว่างพระเจ้าชาร์ลที่ 3 แห่งฝรั่งเศส กับรอลโลแห่งอาณาจักรเมอเรอ (ในนอร์เวย์ปัจจุบัน) หลังจากการพิชิตอังกฤษของชาวนอร์มันในปี พ.ศ. 1609 (ค.ศ. 1066) นอร์ม็องดีและอังกฤษก็มีความเกี่ยวดองกันผ่านทางผู้ปกครองชาวนอร์มันและชาวแฟรงก์อยู่หนึ่งศตวรรษครึ่ง
ระหว่างปี พ.ศ. 2499–2558 นอร์ม็องดีถูกแบ่งออกเป็น 2 แคว้นการปกครอง ได้แก่ บัส-นอร์ม็องดี (นอร์ม็องดีตอนล่าง) และโอต-นอร์ม็องดี (นอร์ม็องดีตอนบน) แคว้นทั้งสองถูกยุบรวมเป็นแคว้นเดียวเมื่อวันที่ 1 มกราคม พ.ศ. 2559
อัตราส่วนคลื่นนิ่ง
ในงานวิศวกรรมวิทยุและโทรคมนาคม อัตราส่วนคลื่นนิ่ง () เป็นตัวชี้วัดของการแมทชิงอิมพีแดนซ์ของโหลดกับอิมพีแดนซ์ที่เป็นลักษณะเฉพาะของสายส่งหรือท่อนำคลื่น การไม่แมทช์กันของอิมพีแดนซ์เกิดขึ้นในคลื่นนิ่งไปตามเส้นสายส่ง และ SWR ถูกกำหนดเป็นอัตราส่วนของขนาดคลื่นนิ่งบางส่วนที่ antinode (สูงสุด) กับขนาดที่อีกโหนดหนึ่ง (ต่ำสุด) ไปตามเส้นสายส่ง
SWR มักจะหมายความในแง่ของจุดสูงสุดและจุดต่ำสุดของแรงดันไฟฟ้า AC ไปตามเส้นสายส่ง มันจึงถูกเรียกว่า อัตราส่วนคลื่นนิ่งแรงดัน () หรือ VSWR (บางครั้งออกเสียงว่า "vizwar") ตัวอย่างเช่นค่า VSWR = 1.2:1 หมายถึงแรงดันไฟฟ้ากระแสสลับเนื่องจากคลื่นนิ่งไปตามเส้นสายส่งขึ้นสูงถึงค่าสูงสุดเป็น 1.2 เท่าของแรงดันไฟฟ้า AC ต่ำสุดไปตามแนวสายส่งนั้น ค่า SWR ก็สามารถกำหนดได้เช่นกันว่าเป็นอัตราส่วนของแอมพลิจูดสูงสุดต่อแอมพลิจูดต่ำสุดของกระแสในสายส่ง เรียกว่าความแรงของสนามไฟฟ้า () หรือความแรงของสนามแม่เหล็ก () ถ้าไม่สนใจการสูญเสียในสายส่ง, อัตราส่วนสองตัวนี้เหมือนกัน
อัตราส่วนคลื่นนี่งกำลังงาน () (PSWR) ถูกกำหนดให้เป็นกำลังสองของ VSWR อย่างไรก็ตามคำศัพท์นี้ไม่มีความสัมพันธ์ทางกายภาพกับกำลังงานจริงที่เกี่ยวข้องในการส่ง
ค่า SWR สามารถวัดได้ด้วยเครื่องมือที่เรียกว่ามิเตอร์ SWR. เนื่องจาก SWR ถูกกำหนดให้สัมพันธ์กับอิมพีแดนซ์ที่เป็นลักษณะเฉพาะของสายส่ง, มิเตอร์ SWR ต้องถูกสร้างสำหรับอิมพีแดนซ์นั้น นั่นคือในทางปฏิบัติสายส่งส่วนใหญ่ที่ใช้ในงานเหล่านี้จะเป็นสาย coaxial ที่มีค่าอิมพีแดนซ์เท่ากับ 50 หรือ 75 โอห์ม การตรวจสอบ SWR เป็นขั้นตอนมาตรฐานในสถานีวิทยุ(ตัวอย่าง)เพื่อตรวจสอบการแมทชิงอิมพีแดนซ์ของสายอากาศกับสายส่ง (และเครื่องส่งสัญญาณ). ไม่เหมือนกับการเชื่อมต่อเครื่องวิเคราะห์อิมพีแดนซ์ (หรือ "สะพานอิมพีแดนซ์") โดยตรงเข้ากับสายอากาศ (หรือโหลดอื่​​น ๆ) SWR มิเตอร์ไม่ได้วัดอิมพีแดนซ์จริงของโหลด แต่ทำการประเมินขนาดของอิมพีแดนซ์ที่ไม่แมทช์กันเพียงแแค่ดำเนินการวัดในด้านเครื่องส่งสัญญาณของสายส่ง
โอโนมิจิ
เมืองโอโนมิจิ () เป็นเมืองในจังหวัดฮิโรชิมะ ประเทศญี่ปุ่น ติดกับทะเลเซโตะใน ด้วยทัศนียภาพที่งดงามทำให้เป็นเมืองที่เหมาะสมแก่ท่องเที่ยวเป็นคู่ และยังเป็นเมืองที่ใช้เป็นสถานที่ถ่ายทำละครและภาพยนตร์ญี่ปุ่นหลายเรื่อง อุตสาหกรรมที่สร้างรายได้หลักให้แก่เมืองคืออุตสาหกรรมการต่อเรือและโรงเหล็กตลอดจนเคมีภัณฑ์
ซัมซุง กาแลคซี โน้ต 8
ซัมซุง กาแลคซี โน้ต 8 (; ชื่อรหัส Great) คือสมาร์ตโฟนระบบจอสัมผัสและแท็บเล็ตคอมพิวเตอร์ ที่พัฒนาโดยซัมซุง อิเล็กทรอนิกส์ ซึ่งเป็นรุ่นที่ต่อมาจากรุ่นซัมซุง กาแลคซี โน้ต 7 โดยเปิดตัวเมื่อวันที่ 23 สิงหาคม พ.ศ. 2560 โดยมาพร้อมกับระบบปฏิบัติการแอนดรอยด์ เวอร์ชัน 7.1.1 "นูกัต" (Nougat) เป็นมาตรฐาน
โรงเรียนเทศบาล 3 สามัคคีวิทยาคาร
โรงเรียนเทศบาล 3 สามัคคีวิทยาคาร (อักษรย่อ:ท.สค.) สังกัดสำนักการศึกษาเทศบาลนครอุบลราชธานี
เป็นโรงเรียนที่จัดการศึกษาขั้นพื้นฐานในระดับประถมศึกษา มัธยมศึกษาตอนต้น และมัธยมศึกษาตอนปลาย สังกัดสำนักการศึกษาเทศบาลนครอุบลราชธานี กรมส่งเสริมการปกครองท้องถิ่น กระทรวงมหาดไทย
โรงเรียนเทศบาล 3 สามัคคีวิทยาคาร ชื่อเดิม (โรงเรียนสามัคคีวิทยาคาร) ตั้งขึ้นเมื่อวันที่ 6 กันยายน พ.ศ. 2483 โดยใช้สถานที่ของโรงเรียนกสิกรรมอาคารเรียนตั้งอยู่ริมแม่น้ำมูล ใกล้บ้านท่าวังหินจึงได้ขนานนามโรงเรียนว่า“โรงเรียนบ้านท่าวังหิน”เปิดทำการสอนตั้งแต่ระดับชั้นประถมศึกษาปีที่ 1 ถึงระดับชั้นประถมศึกษาปีที่ 4 เป็นสาขาโรงเรียนแจระแม (โรงเรียนบ้านท่าบ่อ) มีนายสวัสดิ์ กนิษฐ์พยาฆธิ์ เป็นครูใหญ่ และเมื่อวันที่ 20 เมษายน พ.ศ. 2492 โรงเรียนประสบวาตภัยทำให้โรงเรียนชำรุดใช้การไม่ได้จึงย้ายมาทำการสอนชั่วคราวที่ศาลาวัดทองนพคุณ
วันที่ 17 พฤษภาคมพ.ศ. 2492 ทางราชการร่วมกับฐานบินอุบลราชธานีและบริษัทเดินอากาศไทยจัดหาทุน 5,000 บาท สมทบกับเงินงบประมาณ 10,000 บาท สร้างอาคารเรียนแบบ ป.1 ซ. ใต้ทุนสูงขนาด 9x27 เมตร จำนวน 1 หลัง พร้อมต่อเติมชั้นล่างรวมเป็น 6 ห้องเรียน ปลูกสร้างในที่ราชพัสดุ แปลงเลขที่ 1766 (ปัจจุบันที่ราชพัสดุทะเบียนเลขที่ 1569)เนื้อที่ 25 ไร่ โดยขนานนามโรงเรียนว่า “โรงเรียนบ้านท่าวังหิน”(สามัคคีวิทยาคาร) นายสาคร จันทรสมัย ดำรงตำแหน่งครูใหญ่ (อ้างอิงจากสมุดหมายเหตุรายวันโรงเรียนสามัคคีวิทยาคาร หน้า 1)
วันที่ 30 มกราคม พ.ศ. 2550 โรงเรียนสามัคคีวิทยาคาร โอนจากหน่วยงานสังกัดเดิม คือสำนักงานเขตพื้นที่การศึกษาอุบลราชธานี เขต 1 สำนักงานคณะกรรมการศึกษาขั้นพื้นฐานกระทรวงศึกษาธิการ ไปสังกัดเทศบาลนครอุบลราชธานี องค์กรปกครองส่วนท้องถิ่น กระทรวงมหาดไทย โดยใช้ชื่อโรงเรียนใหม่ว่า “โรงเรียนเทศบาล 3 สามัคคีวิทยาคาร”
“จัดระบบการศึกษาให้ดี มีภูมิทัศน์ที่โดดเด่น เน้นคุณธรรมนำความรู้ มุ่งสู่การมีส่วนร่วมของชุมชน”
แอลจี จี5
แอลจี จี5 () เป็นสมาร์ตโฟน ผลิตโดยแอลจี เปิดตัวเมื่อวันที่ 21 กุมภาพันธ์ ค.ศ. 2016 ที่งานโมบายล์เวิลด์คองเกรส เมืองบาร์เซโลนา ประเทศสเปน มี 4 สีคือสีเงิน, สีเทาเข้ม (ไททัน), สีทองและสีชมพู แอลจี จี5 มีการปรับปรุงจากรุ่นก่อนคือใช้โลหะแทนพลาสติก เพิ่มระบบตรวจสอบลายนิ้วมือ กล้องหลังคู่และมีฟังก์ชัน "Always On" ซึ่งช่วยประหยัดพลังงาน นอกจากนี้ แอลจี จี5 ถือเป็นสมาร์ตโฟนรุ่นแรกที่สามารถปรับเปลี่ยนโมดูลของตัวเครื่องได้
เส้นเมริเดียนที่ 99 องศาตะวันออก
เส้นเมริเดียนที่ 99 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 99 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 81 องศาตะวันตก
เขตเติมบูรง
เติมบูรง () เป็น 1 ใน 4 เขตการปกครองของประเทศบรูไน ตั้งอยู่ทางตะวันตกเฉียงเหนือของประเทศ โดยเขตถูกล้อมรอบด้วยรัฐซาราวะก์ ประเทศมาเลเซีย และทิศเหนือติดกับอ่าวบรูไน มีเมืองหลักคือเปอกันบางาร์
เขตเติมบูรงแบ่งเป็นเขตการปกครองเป็น 5 แขวง ()
เวิร์ก (เพลงริอานนา)
"เวิร์ก" () เป็นเพลงของนักร้องชาวบาร์เบโดส ริอานนา จากสตูดิโออัลบั้มที่แปด "แอนตี" (2016) ร้องร่วมกับนักร้องรับเชิญคือ เดรก เพลงออกเป็นซิงเกิลนำจากอัลบั้ม"แอนตี"ในวันที่ 27 มกราคม ค.ศ. 2016 ผ่านเวสต์เบรีโรด และร็อกเนชัน เพลงเป็นแนวแดนซ์ฮอลล์และเร้กเก้ป็อป เขียนโดยริอานนาและเดรกร่วมกับปาร์ตีเนกซ์ดอร์ อัลเลน ริตเทอร์ รูเพิร์ต อาร์. สตีเฟนสัน มอนเท มัวร์ และโบยวันดา (Boi-1da) ทำหน้าที่เป็นโปรดิวเซอร์ด้วย เนื้อเพลง "เวิร์ก" มีเนื้อหาเกี่ยวกับการใช้เงินและการปรับความเข้าใจถึงความสัมพันธ์ที่เปราะบาง
"เวิร์ก" ได้รับการตอบรับคละกัน นักวิจารณ์ยกย่องการผลิตเพลงและรูปแบบของดนตรี และมองว่าเพลงฟังแล้ว "สะดวกสบาย" เพลงประสบความสำเร็จเชิงพาณิชย์ เปิดตัวที่อันดับที่เก้าและขึ้นอันดับหนึ่งบนชาร์ตบิลบอร์ดฮอต 100 กลายเป็นเพลงอันดับหนึ่งเพลงที่ 14 ของริอานนา เพลงยังขึ้นสิบอันดับแรกในหลายประเทศ ได้แก่ ออสเตรเลีย แคนาดา ฝรั่งเศส ฮังการี สเปน และสหราชอาณาจักร
คมชัดลึก อวอร์ด ครั้งที่ 11
คมชัดลึก อวอร์ด ครั้งที่ 11 เป็นการแจกรางวัลของหนังสือพิมพ์คมชัดลึก โดยพิจารณาจากผลงานด้านวงการบันเทิงของไทยสาขาต่าง ๆ ในปี พ.ศ. 2556 พิธีการมอบรางวัลมีขึ้นในวันที่ 7 พฤษภาคม พ.ศ. 2558 ณ ไบเทค บางนา ฮอลล์ 105
ใครนิยาม
"ใครนิยาม" เป็นซิงเกิลของวงอีทีซี จากอัลบั้ม "PUSH" ประพันธ์เนื้อร้องโดย ฟองเบียร์ (ปฏิเวธ อุทัยเฉลิม) และแต่งทำนองโดย บี ETC, หนึ่ง ETC, ปิง am.pm. และเรียบเรียงโดย บี ETC, หนึ่ง ETC ออกจำหน่ายในวันที่ 23 เมษายน พ.ศ. 2555ุ
เพลง "ใครนิยาม" ติดอันดับสูงสุด 1 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 22 เมษายน พ.ศ. 2555 และติดอันดับสูงสุด 1 จากการจัดอันดับของ เวอร์จิ้นฮิตซ์ ในชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 1 กรกฎาคม พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
พระเจ้าทัลแฮแห่งซิลลา
พระเจ้าทัลแฮแห่งซิลลา (,? - 623,600 - 623) พระราชาองค์ที่ 4 แห่ง ชิลลา หนึ่งใน สามก๊กแห่งเกาหลี ทรงครองราชย์ระหว่างปี 600 - 623 นับได้ว่าทรงเป็นพระราชาแห่งชิลลาพระองค์แรกที่มาจากราชสกุลซ็อก
พระเจ้าทัลแฮเป็นสมาชิก ราชวงศ์ชิลลา จากสายราชสกุลซ็อกแห่งคยองจูซึ่งเป็นราชสกุลที่มีสิทธิ์ในการสืบราชบัลลังก์แห่งชิลลาในช่วงชิลลายุคต้น
พระเจ้าทัลแฮประสูติเมื่อใดไม่มีหลักฐานเพราะพระราชประวัติของพระเจ้าทัลแฮมีการกล่าวถึงน้อยมากแต่ในตำนานได้กล่าวไว้ว่าพระองค์ประสูติมาจากไข่โดยทรงประสูติที่เกาะเล็กๆแห่งหนึ่งซี่ึ่งอยู่ห่างจาก เกาะญี่ปุ่น ไปทางตะวันออกเฉียงเหนือถึง 1000 ลี้ ต่อมาเดินทางมายังชิลลาและได้เสกสมรสกับพระราชธิดาของ พระเจ้านัมแฮ พระราชาองค์ที่ 2 ของอาณาจักรชิลลา
เมื่อพระเจ้านัมแฮเสด็จสวรรคตลงในปี 567 บรรดาเหล่าขุนนางและเชื้อพระวงศ์ได้เสนอชื่อองค์ชายปาร์คยูริพระราชโอรสองค์ใหญ่ของพระเจ้านัมแฮขึ้นครองสิริราชสมบัติเนื่องจากในช่วงชิลลายุคต้นใช้ระบบคัดสรรผู้มีความสามารถขึ้นเป็นพระราชาก่อนจะถูกยกเลิกและเปลี่ยนมาใช้ระบบสืบทอดทางสายเลือดแทนในรัชกาล พระเจ้าแนมุล พระราชาองค์ที่ 17
เมื่อพระเจ้ายูริเสด็จขึ้นครองสิริราชสมบัติได้แต่งตั้งให้องค์ชายทัลแฮเป็นผู้สืบราชบัลลังก์ต่อไปเมื่อพระเจ้ายูริได้เสด็จสวรรคตลงในปี 600 องค์ชายทัลแฮจิึงขึ้นครองราชย์สืบต่อมาเป็นพระเจ้าทัลแฮ
หลังจากครองราชย์ได้ 23 ปีพระเจ้าทัลแฮก็เสด็จสวรรคตลงในปี 623 บรรดาขุนนางและเชื้อพระวงศ์จึงได้ทำการเสนอชื่อองค์ชายพาซาพระราชโอรสองค์ใหญ่ให้ขึ้นครองสิริราชสมบัติสืบต่อมาเป็นพระเจ้าพาซา
พระเจ้าพาซาแห่งซิลลา
พระเจ้าพาซาแห่งซิลลา (,? - 665,623 - 665) พระราชาองค์ที่ 5 แห่งชิลลาหนึ่งใน สามก๊กแห่งเกาหลี ครองราชย์ระหว่างปี 623 - 665 โดยเป็นองค์ชายจากราชสกุลปาร์คซึ่งสืบเชื้อสายจากปฐมกษัตริย์แห่งอาณาจักรชิลลา พระเจ้าฮยอกกอเซ
พระเจ้าพาซาประสูติเมื่อใดไม่มีหลักฐานเป็นพระราชโอรสพระองค์ใหญ่ใน พระเจ้ายูรี พระราชาลำดับที่ 3 เมื่อพระราชบิดาสวรรคตในปี 600 เหล่าขุนนางกลับเสนอชื่อองค์ชายทัลแฮจากราชสกุลซ็อกขึ้นสืบราชบัลลังก์แทนองค์ชายพาซาทำให้สิทธิ์ในการสืบราชบัลลังก์ของสายราชสกุลปาร์คสิ้นสุดลงไประยะหนึ่ง
เมื่อ พระเจ้าทัลแฮ พระราชาองค์ที่ 4 สวรรคตในปี 623 เหล่าขุนนางและเชื้อพระวงศ์จึงเสนอชื่อองค์ชายพาซาขึ้นครองสิริราชสมบัติสืบต่อมาเป็นพระเจ้าพาซาทำให้ราชสกุลปาร์คกลับมามีอำนาจอีกครั้งโดยจะมีพระราชาจากราชสกุลปาร์คขึ้นปกครองชิลลาอีก 3 พระองค์ก่อนจะกลับมาปกครองชิลลาอีกครั้งเป็นระยะเวลาสั้นๆในช่วงปลายราชวงศ์
พระเจ้าพาซาครองราชย์ทั้งสิ้น 42 ปีก่อนจะสวรรคตลงในปี 665 เหล่าขุนนางและเชื้อพระวงศ์จึงเสนอชื่อองค์ชายจีมาพระราชโอรสในพระเจ้าพาซาขึ้นครองราชย์ต่อมาเป็นพระเจ้าจีมา
โอม
โอม () เป็นเสียงศักดิ์สิทธิ์และสัญรูปทางจิตวิญญาณในศาสนาแบบอินเดีย นอกจากนี้ยังเป็นมนตร์ (mantra) ในศาสนาฮินดู ศาสนาพุทธ ศาสนาอิสลาม ศาสนาเชน
โอมเป็นส่วนหนึ่งของสัญลักษณ์ตัวแทนที่พบในต้นฉบับ ศาสนสถาน อารามและที่สงบทางจิตวิญญาณ (spiritual retreat) สมัยโบราณและสมัยกลางในศาสนาฮินดู ศาสนาพุทธและศาสนาเชน สัญลักษณนี้มีความหมายทางจิตวิญญาณในทุกธรรมะ (dharma) อินเดีย แต่ความหมายและความหมายโดยนัยของโอมแตกต่างกันระหว่างแต่ละสำนักในและระหว่างประเพณีต่าง ๆ
สุริยุปราคา 13 กันยายน พ.ศ. 2558
สุริยุปราคาบางส่วนเกิดขึ้นในวันที่ 13 กันยายน พ.ศ. 2558 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาบางส่วนเกิดขึ้นในภูมิภาคขั้วโลก เมื่อศูนย์กลางเงาของดวงจันทร์นั้นพลาดหรือไม่ได้ทอดลงมาบนโลก
แอลจี จี4
แอลจี จี4 () เป็นสมาร์ตโฟน ผลิตโดยแอลจี เปิดตัวเมื่อวันที่ 28 เมษายน ค.ศ. 2015 ที่งานเปิดตัวในนครนิวยอร์ก ประเทศสหรัฐอเมริกาและกรุงลอนดอน สหราชอาณาจักร แอลจี จี4 เป็นสมาร์ตโฟนรุ่นแรกที่ใช้ชิฟควอลคอมม์ สแนปดรากอน 808 และมีจุดเด่นคือปรับเปลี่ยนฝาหลังได้ 3 แบบคือ หนังแท้, พลาสติกลายเซรามิกและพลาสติกลายโลหะ
โฟร์เวิลด์เทรดเซ็นเตอร์
4 World Trade Center (also known by its street address, 150 Greenwich Street) is a skyscraper that is part of the World Trade Center complex in New York City. It opened to tenants and the public on November 13, 2013. It is located on the southeast corner of the World Trade Center site, where the original nine-story 4 World Trade Center stood. Pritzker Prize-winning architect Fumihiko Maki was awarded the contract to design the building. , it is the third tallest skyscraper at the rebuilt World Trade Center, behind One and 3 World Trade Center. However, 2 World Trade Center is expected to surpass the height of both buildings upon completion. The total floor space of the building includes 1.8 million square feet (167,000 square meters) of office and retail space. The building's groundbreaking took place in January 2008.
เวิลด์เทรดเซ็นเตอร์ 4 () หรือ 150 ถนนกรีนิช เป็นตึกระฟ้าในสหรัฐอเมริกาเป็นอาคารส่วนหนึ่งของอาคารชุดเวิลด์เทรดเซ็นเตอร์ 2544 - ปัจจุบัน บนเกาะแมนแฮตตัน นครนิวยอร์ก สหรัฐอเมริกา เปิดให้บริการเมื่อวันที่ 13 พฤศจิกายน 2556
เดิม โฟร์เวิลด์เทรดเซ็นเตอร์ เป็นตึก 9 ชั้น สร้างเสร็จในปี พ.ศ. 2518 สูง 118 ฟุต (36 เมตร) โดยผู้เช่ารายใหญ่นั้นก็คือธนาคารดอย์แบงค์(ชั้น 4 - 6) และคณะกรรมการนิวยอร์กการค้า (ชั้น 7 - 9) ใน พ.ศ. 2544 ตึกได้รับความเสียหายจากวินาศกรรม 11 กันยายนจึงทำการสร้างขึ้นใหม่ในปีพ.ศ. 2552 และเสร็จในปี พ.ศ. 2556
[[หมวดหมู่:ตึกระฟ้าในสหรัฐอเมริกา]]
[[หมวดหมู่:สิ่งก่อสร้างในนครนิวยอร์ก]]
[[หมวดหมู่:แมนแฮตตัน]]
[[หมวดหมู่:เวิลด์เทรดเซ็นเตอร์]]
สุริยุปราคา 23 ตุลาคม พ.ศ. 2557
สุริยุปราคาบางส่วนเกิดขึ้นในวันที่ 23 ตุลาคม พ.ศ. 2557 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาบางส่วนเกิดขึ้นในภูมิภาคขั้วโลก เมื่อศูนย์กลางเงาของดวงจันทร์นั้นพลาดหรือไม่ได้ทอดลงมาบนโลก
ศูนย์กลางเงาของดวงจันทร์พลาดหรือไม่ได้ทอดลงบนโลก โดยศูนย์กลางเงาผ่านอยู่เหนือขั้วโลกเหนือ แต่สุริยุปราคาบางส่วนสามารถมองเห็นได้ขณะดวงอาทิตย์ขึ้น (วันที่ 24 ตุลาคม ตามเวลาท้องถิ่น) ในตะวันออกไกลของรัสเซียและญี่ปุ่น และขณะดวงอาทิตย์ตก (วันที่ 23 ตุลาคม) ผ่านส่วนใหญ่ของทวีปอเมริกาเหนือ
มาร์คัส แรชฟอร์ด
มาร์คัส แรชฟอร์ด () เกิดเมื่อวันที่ 31 ตุลาคม ค.ศ. 1997 เป็นนักฟุตบอลอาชีพชาวอังกฤษ ปัจจุบันเล่นให้กับแมนเชสเตอร์ยูไนเต็ดในตำแหน่งกองหน้า เป็นการตัดสินใจที่ยอดเยี่ยมที่เข้าร่วมกับสโมสรที่มีประวัติศาสตร์ที่ยิ่งใหญ่เช่นนี้ เพื่อเป็นตำนานของสโมสร แมนเชสเตอร์ยูไนเต็ด
แรชฟอร์ดเริ่มเล่นฟุตบอลให้กับเฟลตเชอร์มอสเรนเจอส์ด้วยวัยเพียง 5 ปี ก่อนที่จะเข้าร่วมกับสโมสรเยาวชนแมนเชสเตอร์ยูไนเต็ดในวัย 7 ปี
แรชฟอร์ดประเดิมสนามในนามทีมชุดแรกให้กับแมนเชสเตอร์ยูไนเต็ด ในเกมที่เอาชนะมิดทิลแลนด์ด้วยผล 5–1 ในการแข่งขัน ยูฟ่ายูโรปาลีก รอบ 32 ทีมสุดท้ายนัดที่สอง เมื่อวันที่ 25 กุมภาพันธ์ ค.ศ. 2016 โดยในนัดนี้แรชฟอร์ดได้เริ่มต้นเป็นตัวจริงแทน อ็องตอนี มาร์ซียาล ที่ได้รับบาดเจ็บในช่วงฝึกซ้อมและยิงได้ถิง 2 ประตู ส่งผลให้แรชฟอร์ดกลายเป็นนักเตะของปีศาจแดงอายุน้อยที่สุดที่ทำประตูได้ในฟุตบอลยุโรปด้วยวัยเพียง 18 ปี 117 วันทำลายสถิติของปีกชาวไอร์แลนด์เหนือเจ้าของฉายา เทพบุตรมหาภัย จอร์จ เบสต์ ที่ทำไว้ในศึกอินเตอร์ซิตี้-แฟร์สคัพนัดที่ทีมปีศาจแดงเอาชนะเยอร์การ์เด้นทีมจาก นอร์เวย์ ไป 6 - 1 เมื่อเดือนตุลาคม 2507 ด้วยวัย 18 ปี 158 วัน
หลังจากนั้นอีก 3 วันคือในวันที่ 28 กุมภาพันธ์ 2559 ในศึก พรีเมียร์ลีก แรชฟอร์ดก็สร้างชื่อให้ตัวเองอีกครั้งด้วยการทำ 2 ประตูในนัดที่ทีมปีศาจแดงเปิด โอลด์แทรฟฟอร์ด ชนะ อาร์เซนอล ไป 3 - 2
วันที่ 20 มีนาคม 2559 แรชฟอร์ดได้สร้างสถิติใหม่ขึ้นมาอีกครั้งด้วยการเป็นนักเตะของปีศาจแดงอายุน้อยที่สุดที่สามารถทำประตูได้ในศึก แมนเชสเตอร์ดาร์บี ในนัดที่ทีมปีศาจแดงบุกไปเอาชนะ แมนเชสเตอร์ซิตี ถึง เอติฮัดสเตเดียม 1-0 ด้วยวัย 18 ปี 141 วันทำลายสถิติของ เวย์น รูนี่ย์ ที่ทำไว้ด้วยวัย 19 ปีเมื่อปี 2005
วันที่ 30 พฤษภาคม พ.ศ. 2559 แรชฟอร์ดได้ต่อสัญญากับสโมสรออกไปอีก 4 ปีทำให้แรชฟอร์ดจะได้ค้าแข้งในถิ่น โอลด์แทรฟฟอร์ด จนถึงเดือน มิถุนายน พ.ศ. 2563
ในฤดูกาล 2018–19 แรชฟอร์ดจะเปลี่ยนไปสวมเสื้อหมายเลข 10 ให้กับทีมแมนเชสเตอร์ยูไนเต็ด จากเดิมที่ใส่เสื้อหมายเลข 19 มาก่อนหน้านั้น
แรชฟอร์ดซึ่งเพิ่งจะก้าวขึ้นมาติดทีมชุดแรกของ แมนเชสเตอร์ ยูไนเต็ด ได้ถูกเรียกตัวไปติด ทีมชาติอังกฤษ ชุดลุยศึกยูโร 2016 ท่ามกลางเสียงคัดค้านจากหลายฝ่ายโดยเฉพาะ นิคกี บัตต์ โค้ชทีมเยาวชนของทีมปีศาจแดงที่ให้เหตุผลว่าแรชฟอร์ดยังเด็กเกินไปแต่ในวันที่ 16 พฤษภาคม พ.ศ. 2559 แรชฟอร์ดก็ได้ถูก รอย ฮอดจ์สัน กุนซือทีมชาติอังกฤษเรียกตัวมาเป็น 1 ใน 26 นักเตะรอบก่อนการตัดตัวซึ่งแรชฟอร์ดก็ได้ติดเป็น 1 ใน 23 นักเตะทีมชาติอังกฤษชุดลุยศึกยูโร 2016
ในวันที่ 27 พฤษภาคม พ.ศ. 2559 เขาได้ลงเล่นเป็นตัวจริงในนัดอุ่นเครื่องที่ชนะ ทีมชาติออสเตรเลีย ไป 2-1โดยแรชฟอร์ดเป็นผู้ทำประตูแรกในนาทีที่ 3 นับเป็นนักเตะอายุน้อยที่สุดที่ทำประตูได้ในนามทีมชาติอังกฤษด้วยวัย 18 ปี 208 วัน ทำลายสถิติของ ทอมมี่ ลอว์ตัน ที่ทำไว้เมื่อปี พ.ศ. 2481 นอกจากนี้เขายังเป็นนักเตะอายุน้อยที่สุดตลอดกาลเป็นอันดับที่ 3 ที่ได้ลงเล่นให้กับทีมชาติอังกฤษ
วันที่ 16 มิถุนายน พ.ศ. 2559 ในศึกยูโร 2016 นัดที่ 2 กลุ่มบีในนัดที่ทีมชาติอังกฤษเอาชนะ ทีมชาติเวลส์ ไป 2-1 แรชฟอร์ดได้ลงมาเป็นตัวสำรองแทน อดัม ลาลลานา ในนาทีที่ 75 ทำให้เขากลายเป็นนักเตะอังกฤษอายุน้อยที่สุดที่ได้ลงเล่นในศึกยูโรด้วยวัย 18 ปี 228 วันทำลายสถิติของ เวย์น รูนีย์ ที่ทำไว้ในศึก ยูโร 2004 ด้วยวัย 18 ปี 232 วัน
ฟอลคอน (ตัวละคร)
ฟอลคอน () หรือแซม วิลสัน () ปรากฏตัวครั้งแรกในกัปตันอเมริกาเล่มที่117 กันยายน ปี1969 เขาเป็นฮีโร่แอฟริกัน-อเมริกาคนแรกของการ์ตูนกระแสหลัก แถมชื่อก็ไม่ต้องมีคำว่าแบล็คมาตอกย้ำอีกด้วย
แซม วิลสันเขาอาศัยอยู่ในฮาเลม นิวยอร์ก ซึ่งเขานั้นเลี้ยงเหยี่ยวไว้หนึ่งตัวชื่อว่าเรดวิง และฝึกมันจนเขานั้นสามารถสื่อสารกับมันได้เหมือนกับการคุยกับมนุษย์ด้วยกันเอง 
มีอยู่วันหนึ่งเขาได้รับงานงานหนึ่ง โดยงานที่เขารับมานั้นคือการใช้เหยี่ยวไปล่าสัตว์บนเกาะแห่งหนึ่ง และเมื่อเขามาถึงเกาะนั้นปรากฏว่า คนที่จ้างเขานั้นคือเรดสกัลล์ผู้บัญชาการไฮดราแห่งนาซี โดยเขามีจุดมุ่งหมายในการที่จะใช้คนในเกาะเป็นทาส ทำให้เขานั้นรวบรวมชาวเกาะทั้งหลายเพื่อต่อต้านเรดสกัลล์ เขาได้ทำการฝึกฝนชาวเกาะโดยมีสตีฟ โรเจอร์สหรือกัปตันอเมริกาให้ความช่วยเหลือ  ซึ่งสตีฟนั้นให้แซมสร้างชุดฮีโร่ขึ้นเพื่อใช้ให้มันเป็นแรงบรรดาลใจให้ชาวเกาะและนั้นทำให้เขาทำชุดฮีโร่ของเขา โดยใช้เหยี่ยวเป็นแรงบัลดาลใจ ซึ่งชุดของเขานั้นมีเป็นชุดสีแดง,มีปีกและใช้ชื่อว่าฟอลคอน ต่อมาสตีฟและฟอลคอนได้ร่วมกันเป็นคู่หูคอยปราบอธรรม และภายหลังเขาก็ได้รับปีกใหม่ซึ่งทำจากไวเบรเนียมบินได้จากแบล็ค แพนเทอร์
หลังจากที่สตีฟ โรเจอร์สูญเสียพลังซูเปอร์โซลเยอร์ เขาก็ได้กลายเป็นคนแก่,เสื่อมชราตามอายุขัยที่แท้จริง สตีฟได้มอบโล่และตำแหน่งกัปตันอเมริกาให้กับแซมในปีค.ศ. 2014 ปัจจุบันแซมก็ยังคงดำรงตำแหน่งนี้อยู่จนกว่าสตีฟจะกลับมาเป็นแคปอีกครั้ง
โฮมีโอพาธี
โฮมีโอพาธี () เป็นระบบการแพทย์ทางเลือกที่ซามูเอิล ฮาเนมันน์สร้างใน ค.ศ. 1796 โดยยึดหลักหนามยอกเอาหนามบ่ง (like cures like) ของเขา โดยอ้างว่าสสารที่ทำให้เกิดอาการของโรคในผู้มีสุขภาพดีจะรักษาอาการเดียวกันในผู้ป่วย โฮมีโอพาธีเป็นวิทยาศาสตร์เทียม คือ ความเชื่อที่นำเสนอเป็นวิทยาศาสตร์อย่างไม่ถูกต้อง การเตรียมโฮมีโอพาธีไม่มีประสิทธิผลรักษาภาวะใด ๆ การศึกษาขนาดใหญ่พบว่าโฮมีโอพาธีไม่มีประสิทธิผลมากกว่ายาหลอก ซึ่งแนะว่าความรู้สึกเชิงบวกใด ๆ ที่เกิดหลังการรักษาเป็นผลของปรากฏการณ์ยาหลอกและการฟื้นตัวจากความเจ็บป่วยตามปกติ
ฮาเนมันน์เชื่อว่าเหตุพื้นเดิมของโรคเป็นปรากฏการณ์ที่เขาเรียกว่า ไมแอสซึม (miasm) และการเตรียมโฮมีโอพาธีจัดการกับไมแอสซึมนี้ การเตรียมผลิตโดยใช้กระบวนการการเจือจางโฮมีโอพาธี โดยเจือจางสสารที่ถูกเลือกซ้ำ ๆ ในแอลกอฮอล์หรือน้ำกลั่น แต่ละครั้งโดยใช้ภาชนาบรรจุชนกับวัสดุยืดหยุ่น (มักเป็นหนังสือที่ห่อปกหนัง) ตรงแบบเจือจางไปเรื่อย ๆ จนผ่านจุดที่ไม่มีโมเลกุลของสสารเดิมเหลืออยู่ ผู้ประกอบกิจโฮมีโอพาธีเลือกโฮมีโอพาธิกโดยปรึกษาหนังสืออ้างอิงที่เรียก เรพัตตรี (repertory) และโดยการพิจารณาโดยรวมทั้งอาการ ลักษณะบุคคล สภาพกายภาพและจิตใจ และประวัติชีวิตของผู้ป่วย
มีนาคม พ.ศ. 2559
มีนาคม พ.ศ. 2559 เป็นเดือนที่ 3 ของปี พ.ศ. 2559 วันแรกของเดือนเป็นวันอังคาร วันสุดท้ายของเดือนเป็นวันพฤหัสบดี
โจ ไรลีย์
โจเซฟ ไมเคิล "โจ" ไรลีย์ () เกิดเมื่อวันที่ 6 ธันวาคม ค.ศ. 1996 เป็นนักฟุตบอลอาชีพชาวอังกฤษ ปัจจุบันเล่นให้กับแบรดฟอร์ดซิตีในตำแหน่งกองกลาง
ไรลีย์เกิดที่แบล็กพูล, แลงคาสเชียร์ ได้เข้าร่วมกับแมนเชสเตอร์ยูไนเต็ด ในตำแหน่งกองกลาง ก่อนที่จะเปลี่ยนมาเล่นในตำแหน่งแบ็กซ้ายให้กับสโมสรรุ่นอายุไม่เกิน 21 ปี
ไรลีย์ได้เริ่มต้นเป็นตัวจริงประเดิมสนามในนามทีมชุดแรกให้กับแมนเชสเตอร์ยูไนเต็ดในเกมที่พบกับมิดทิลแลนด์ด้วยผลชนะ 5–1 และได้ลงเล่นเป็นเวลา 79 นาที
ประสิทธิ์ ถาวร
ประสิทธิ์ ถาวร เป็นนักดนตรีและอาจารย์ทางด้านดนตรีไทย เกิดที่ตำบลท่าเจ้าสนุก อำเภอท่าเรือ จังหวัดพระนครศรีอยุธยาเมื่อ 12 กันยายน พ.ศ. 2464 บิดาชื่อนายสุด เป็นนักเทศน์ มารดาชื่อนางฟู เรียนหนังสือที่โรงเรียนประชาบาลวัดสฏางค์เมื่ออายุ 7 ปีจนอายุได้ 13 ปี จึงมาเรียนที่โรงเรียนนาฏดุริยางค์ กรมศิลปากร เมื่อ พ.ศ. 2477 จนจบชั้นมัธยมปีที่ 3 และได้รับประกาศนียบัตรวิชาดุริยางค์ไทย ใน พ.ศ. 2482 ประสิทธิ์หัดเล่นดนตรีไทยครั้งแรกเมื่อเรียนชั้นประถม ได้เรียนระนาดจากครูเจริญ ดนตรีเจริญ จนได้เพลงเดี่ยวระนาดเช่น พญาโศก และเชิดนอกก่อนเข้าโรงเรียนนาฏดุริยางค์ ต่อมาสมัครเป็นศิษย์ของหลวงประดิษฐไพเราะ (ศร ศิลปบรรเลง) ได้เข้ามารับราชการ ณ กองการสังคีต กรมศิลปกรเมื่อ พ.ศ. 2493 จนเกษียณอายุราชการ เมื่อ พ.ศ. 2526
ประสิทธิ์สมรสกับทองเดิม มีบุตรชายคนเดียว ชื่อ ธงชัย ประสิทธิ์มีชื่อเสียงทางด้านการตีระนาด ได้สอนประจำอยู่ในวิทยาลัยนาฎศิลป์ กรมศิลปากรระหว่างพ.ศ. 2493 – 2525 แต่งเพลงไว้หลายเพลง อาทิ เพลงม่านรามัญ พม่ากลองยาว พม่านิมิต เทวาประสิทธิ์เถา เคยเดี่ยวระนาดเอกสองรางถวายพระบาทสมเด็จพระเจ้าอยู่หัว และสมเด็จพระนางเจ้ารำไพพรรณี พระบรมราชินีในรัชกาลที่ 7 เดี่ยวระนาดที่โรงละครนานาชาติในกรุงโตเกียวและไปแสดงดนตรีในหลายประเทศ เช่น อินโดนีเซีย มาเลเซีย สิงคโปร์ เยอรมันและพม่า เป็นผู้บรรเลงปี่พาทย์พม่าได้ และนำปี่พาทย์พม่ามาเผยแพร่ในไทย ผลงานชิ้นเอกคือการตั้งวงมโหรีพิเศษใช้นักดนตรี 200 คน บรรเลงครั้งแรก ณ โรงละครแห่งชาติเมื่อ พ.ศ. 2518 ท่านได้เป็นศิลปินแห่งชาติ สาขาศิลปะการแสดง (ดนตรีไทย) เมื่อ พ.ศ. 2531
โองการ กลีบชื่น
โองการ กลีบชื่น มีนามเดิมว่า ทองต่อ เป็นบุตรของนายขำและนางทองอยู่ บิดาเป็นเจ้าของวงปี่พาทย์ประจำวัดพระพิเรนทร์และวัดอนงคาราม โองการจึงได้เรียนดนตรีไทยกับบิดาตั้งแต่เด็ก ต่อมาได้เข้าถวายตัวเป็นมหาดเล็กในสมเด็จพระบรมวงศ์เธอเจ้าฟ้าฯ กรมขุนเพชรบูรณ์อินทราชัย จนกระทั่งกรมขุนเพชรบูรณ์ฯสิ้นพระชนม์ จึงไปเรียนดนตรีต่อจากหลวงประดิษฐไพเราะ (ศร ศิลปบรรเลง) เข้ารับราชการในกองปี่พาทย์และโขนหลวงใน พ.ศ. 2467 จนกระทั่งลาออกใน พ.ศ. 2474 ไปถวายตัวอยู่กับสมเด็จเจ้าฟ้าฯ กรมหลวงลพบุรีราเมศร์ที่วังบางคอแหลม เป็นนักดนตรีประจำวงวังบางคอแหลม ต่อมาได้เป็นครูสอนปี่พาทย์ในโรงเรียนนาฏดุริยางค์เมื่อ พ.ศ. 2477
ในปีนั้นเองโองการได้เป็นผู้ควบคุมวงดนตรีไทยร่วมในคณะนาฏศิลป์เป็นทูตสันตวไมตรีไปประเทศญี่ปุ่นเป็นเวลา 4 เดือน เนื่องจากมีความรู้ในภาษาญี่ปุ่นจนเป็นล่ามได้ ในพ.ศ. 2483 ได้เปลี่ยนชื่อจากทองต่อมาเป็นโองการ ต่อมาโอนมารับราชการ ณ กองดุริยางค์ทหารอากาศเมื่อ พ.ศ. 2500 และได้รับพระราชทานยศเป็นเรืออากาศเอกจนถึง พ.ศ. 2510 ก็ลาออก แต่ยังไปสอนพิเศษให้แก่วงดนตรีไทยของทหารอากาศอยู่ โองการได้รับถ่ายทอดวิชาให้สืบทอดการทำพิธีอ่านโองการไหว้ครู และครอบดนตรีไทยให้กับนักดนตรีรุ่นต่อ ๆ ไปได้ จึงได้เป็นผู้ประกอบพิธีอ่านโองการไหว้ครูตามสถาบันต่าง ๆ จน พ.ศ. 2520 จึงได้ทำพิธีมอบหมายการอ่านโองการไหว้ครูให้แก่นายพักตร์ โตสง่าและนายสุพจน์ โตสง่า 
ผลงานทางด้านการแต่เพลง ได้แก่ เพลงขอมกล่อมลูกเถา คู่มอญรำดาบเถา พญาสี่เสาเถา พระจันทร์ครึ่งซีกเถา แต่งทางร้องเพลงพม่าห้าท่อน ๖ ชั้น ธรณีกรรแสงเถา พระอาทิตย์ชิงดวงเถา ทองย่อนเถาเนื้อเต็ม โองการแต่งงานครั้งแรกมีบุตร ๒ คน ต่อมาได้จดทะเบียนสมรสกับนางสาวเพลินพิศ พลางกูร เมื่อ พ.ศ. 2490 โองการถึงแก่กรรมเมื่อ 25 ธันวาคม พ.ศ. 2520 ที่โรงพยาบาลวชิระ รวมอายุได้ 65 ปี
พังผืดอักเสบที่ฝ่าเท้า
พังผืดอักเสบที่ฝ่าเท้า () หรือโรครองช้ำ เป็นโรคที่ทำให้มีอาการเจ็บปวดที่ส้นเท้าและฝ่าเท้า ส่วนใหญ่จะเจ็บมากที่สุดในการลงน้ำหนักที่เท้าครั้งแรกของวันหลังตื่นนอนหรือหลังจากการได้พักเป็นระยะเวลาหนึ่ง อาการเจ็บอาจถูกกระตุ้นได้โดยการกระดกเท้าขึ้น และอาจเจ็บมากขึ้นกรณีที่ผู้ป่วยมีเอ็นร้อยหวายที่แข็งตึง อาการเหล่านี้ส่วนใหญ่จะค่อยๆ เป็น ผู้ป่วยหนึ่งในสามจะเป็นที่เท้าทั้งสองข้าง ส่วนใหญ่ภาวะนี้ไม่ทำให้มีไข้และไม่ทำให้มีเหงื่อออกตอนกลางคืน
สาเหตุของภาวะนี้ยังไม่เป็นที่ทราบชัดเจน แต่มีปัจจัยเสี่ยงที่สำคัญเช่นการยืนนานๆ การออกกำลังกายมาก และความอ้วน นอกจากนี้ยังพบว่าสัมพันธ์กับการมีเท้าบิดเข้าใน และพฤติกรรมที่ไม่ค่อยออกกำลังกาย แม้จะมีการพบปุ่มงอกกระดูกส้นเท้าร่วมกับภาวะนี้บ่อยครั้งแต่ยังไม่เป็นที่ชัดเจนว่าปุ่มงอกนี้มีบทบาทในการทำให้เกิดภาวะนี้หรือไม่ ภาวะพังผืดอักเสบที่ฝ่าเท้านี้ถือเป็นโรคของจุดเกาะเส้นเอ็นที่มีการฉีกขาดขนาดเล็ก คอลลาเจนเสื่อมสภาพ และเกิดแผลเป็น ดังนั้นการอักเสบจึงมีบทบาทน้อยในการเกิดภาวะนี้ จึงมีการเสนอให้เปลี่ยนชื่อภาวะนี้จาก plantar fasciitis เป็น plantar fasciosis ("โรคของพังผืดที่ฝ่าเท้า") การวินิจฉัยส่วนใหญ่ทำได้โดยการอาศัยประวัติและผลการตรวจร่างกาย บางครั้งอาจทำอัลตราซาวนด์ช่วยในการวินิจฉัย ภาวะอื่นๆ ที่อาจมีอาการคล้ายกันได้เช่น โรคข้อเสื่อม กระดูกสันหลังอักเสบยึดติด กลุ่มอาการแผ่นไขมันฝ่าเท้า โรคข้อแบบปฏิกิริยา เป็นต้น
ภาวะนี้ส่วนใหญ่หายได้โดยใช้เวลาและการรักษาแบบอนุรักษ์ ในช่วงสองถึงสามสัปดาห์แรกแพทย์มักแนะนำให้ผู้ป่วยพักการใช้เท้า เปลี่ยนกิจกรรม ใช้ยาแก้ปวดเมื่อจำเป็น และยืดกล้ามเนื้อและเส้นเอ็น หากยังบรรเทาอาการไม่ได้อาจพิจารณาทางเลือกอื่น เช่น กายภาพบำบัด การใช้กายอุปกรณ์ การดาม หรือการฉีดสเตียรอยด์ เป็นต้น หากยังไม่ได้ผลอีก อาจจำเป็นต้องพิจารณาการรักษาด้วยการผ่าตัด หรือการรักษาด้วยคลื่นกระแทก
มิสเวิลด์เมียนมา
มิสเวิลด์เมียนมา หรือ มิสเมียนมาเวิลด์ () เป็นการประกวดนางงามระดับชาติเพื่อเลือกตัวแทนของประเทศเมียนมาเข้าประกวดมิสเวิลด์ การประกวดนี้ไม่เกี่ยวข้องกับมิสเมียนมา มิสอินเตอร์เนชันแนลเมียนมา และมิสโกลเดนแลนด์เมียนมา
แฟนไม่มีซะที
"แฟนไม่มีซะที" เป็นซิงเกิลในปี พ.ศ. 2555 ของ BANKK CA$H และมีปริญญา อินทชัย (เวย์ ไทยเทเนี่ยม) มาร่วมร้อง ประพันธ์เนื้อร้อง-ทำนองและเรียบเรียงโดย BANKK CA$H เพลงนี้ยังถูกรวมในอัลบั้ม "BLUE MAGIC" เพลงนี้พูดถึงคนโสดแต่คนที่มีหน้าที่สื่อความหมาย กลับเป็นคนที่คบกับแฟนมายาวนาน
ที่มาของเพลงนี้ ได้มาจากประสบการณ์ตรงของผมเอง จากการที่ไปทัวร์มานานหลายปี สังเกตได้ว่า เวลาถามแฟนเพลงว่าใครโสด ทุกคนจะพร้อมใจกันยกมือขึ้นแสดงตัวว่าโสดกันอย่างพร้อมเพรียง เลยนั่งคิดๆ ดูว่า ประเทศไทย หรือ ที่ไหนๆ ก็คงจะมีคนโสดมากกว่าคนที่มีแฟนแล้วก็เป็นได้ เนื่องจากในสังคมปัจจุบัน คนดีๆ ก็มีเจ้าของกันไปหมดแล้ว ผู้ชายก็ไม่ค่อยจริงจังกับความรักเท่าที่ควร ผู้หญิงบางคนก็จริงจังและบางคนก็ช่างเลือกมากเกินไป ทำให้ในปัจจุบัน การจะคบใครจริงๆจังๆ ในสังคม มันยากขึ้นทุกวัน ซึ่งตรงกันข้ามกับความจริงในใจที่ทุกคนต่างโหยหา ต่างต้องการที่พึ่งที่ยึดเหนี่ยวเสมอ
เพลง "แฟนไม่มีซะที" ติดอันดับสูงสุด 30 จากการจัดอันดับของ เวอร์จิ้นฮิตซ์ ในชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 3 กุมภาพันธ์ พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
วอลเลย์บอลชายทีมชาติคูเวต
วอลเลย์บอลชายทีมชาติคูเวต () เป็นทีมวอลเลย์บอลชายของประเทศคูเวต ทีมนี้ได้รับการบริหารโดยสมาคมวอลเลย์บอลคูเวต และเป็นส่วนหนึ่งในการแข่งขันวอลเลย์บอลระดับนานาชาติ
อาคารไรชส์ทาค
อาคารไรชส์ทาค () หรือมีชื่ออย่างเป็นทางการว่า อาคารที่ประชุมใหญ่ไรชส์ทาค () เป็นสิ่งก่อสร้างทางประวัติศาสตร์ในกรุงเบอร์ลิน ประเทศเยอรมนี สร้างขึ้นในสมัยจักรวรรดิเยอรมันเพื่อเป็นประชุมของรัฐสภาเยอรมัน ("ไรชส์ทาค") อาคารนี้เริ่มใช้งานในปีค.ศ. 1894 จนกระทั่งถูกวางเพลิงในปีค.ศ. 1933 เหตุวางเพลิงสร้างความเสียหายอย่างมากแก่อาคารนี้ทำให้มันถูกปล่อยทิ้งร้างกว่าสี่ทศวรรษ เมื่อมีการรวมประเทศเยอรมนีในปี ค.ศ. 1990 ก็มีการบูรณะอาคารนี้โดยสถาปนิกนอร์มัน ฟอสเตอร์ การบูรณะเสร็จสิ้นใน ค.ศ. 1999 และถูกใช้เป็นอาคารรัฐสภาสหพันธ์สาธารณรัฐเยอรมนี ("บุนเดสทาค") มาตั้งแต่บัดนั้น
เจสัน จอร์แดน
นาธาน อีเวอร์ฮาร์ต (Nathan Everhart; 28 กันยายน ค.ศ. 1988) นักมวยปล้ำอาชีพและนักมวยปล้ำสมัครเล่นชาวอเมริกันที่ปัจจุบันเซ็นสัญญากับ WWE ภายใต้ชื่อ เจสัน จอร์แดน (Jason Jordan) เปิดตัวในFCWก่อนจะเปลี่ยนเป็นNXTต่อมาก็ได้ร่วมทีมกับแชด เกเบิลในนามอเมริกันอัลฟาคว้าแชมป์แท็กทีม NXTร่วมกัน 1สมัย ปี2016 ได้ขึ้นค่ายหลักพร้อมเกเบิลโดยสังกัดSmackDown และคว้าแชมป์สแมคดาวน์แท็กทีม WWEร่วมกันอีก 1สมัย ปี 2017 เขาได้เปิดตัวในบทลูกชายของผู้จัดการทั่วไปของRaw เคิร์ต แองเกิลทำให้ต้องแยกกับเกเบิล และยังได้แชมป์รอว์แท็กทีม WWEร่วมกับเซท รอลลินส์ ทำให้จอร์แดนเป็นคนแรกที่ได้แชมป์แท็กทีมทั้งสามค่าย Raw, SmackDown และ NXT ปัจจุบันได้หยุดปล้ำเพราะอาการบาดเจ็บที่คอจึงผันตัวไปเป็นโปรดิวเซอร์หลังฉากของ WWE
แชด เกเบิล
ชาลส์ เบตส์ (Charles Betts) เกิด 8 มีนาคม ค.ศ. 1986 นักมวยปล้ำอาชีพและนักมวยปล้ำสมัครเล่นชาวอเมริกัน เขาเรียนโรงเรียนมัธยมในรัฐมินนิโซตาและจบการศึกษาจากมหาวิทยาลัยนอร์เทิร์นมิชิแกน เขายังเคยเข้าร่วมการแข่งขันกีฬามวยปล้ำสมัครเล่นในโอลิมปิกฤดูร้อน 2012 ปัจจุบันเซ็นสัญญากับWWE ภายใต้ชื่อ แชด เกเบิล (Chad Gable) เป็นหนึ่งในสมาชิกทีมอเมริกันอัลฟาร่วมกับเจสัน จอร์แดน เป็นแชมป์แท็กทีม NXT 1 สมัย, แชมป์สแมคดาวน์แท็กทีม WWE 1 สมัย และแชมป์รอว์แท็กทีม WWE 1 สมัย ทำให้เกเบิลเป็นคนที่2 ต่อจากจอร์แดนที่ได้แชมป์แท็กทีมทั้ง Raw, SmackDown และ NXT
วิศวกรรมขนถ่ายวัสดุ
วิศวกรรมขนถ่ายวัสดุ () เป็นแขนงหนึ่งของวิศวกรรมเครื่องกล โดยนำเทคโนโลยีวิศวกรรมเครื่องกล มาใช้สำหรับการออกแบบระบบขนถ่ายวัสดุในรูปแบบต่างๆ เช่น สายพานลำเลียง (Belt) ,ลูกกลิ้งลำเลียง (Roller) ,การขนถ่ายวัสดุด้วยลม ,สกรูลำเลียง (Screw) ,ระบบอัตโนมัติ และรูปแบบอื่นๆ มาใช้กับอุตสาหกรรมการผลิต ปัจจุบันหลักสูตรวิศวกรรมขนถ่ายวัสดุ เปิดสอนแห่งเดียวในประเทศไทยและภูมิภาคอาเซียนที่ ภาควิชาวิศวกรรมขนถ่ายวัสดุและโลจิสติกส์ มหาวิทยาลัยเทคโนโลยีพระจอมเกล้าพระนครเหนือ
ภาควิชาเทคโนโลยีขนถ่ายวัสดุเป็นภาควิชาฯแรกในประเทศไทย ที่ได้ประศาสน์ปริญญา อุตสาหกรรมศาสตรบัณฑิต (อส.บ.) สาขาเทคโนโลยีขนถ่ายวัสดุ และมีชื่อปริญญาเป็นภาษา อังกฤษว่า Bachelor of Industrial Technology in Material Handling หรือมีชื่อย่อว่า B.Ind.Tech.(MH) และในปี พ.ศ.2542 ทางภาควิชาได้ทำประศาสน์ปริญญา วิศวกรรมศาสตร์บัณฑิต (วศ.บ) สาขาวิศวกรรมขนถ่ายวัสดุ เพิ่มขึ้นโดยมีชื่อปริญญาทางภาษาอังกฤษว่า Bachelor of Engineering (Materials Handling Engineering) หรือมีชื่อย่อทางภาษาอังกฤษว่า B.Eng. (Materials Handling Engineering) และผู้ที่จบการศึกษาสามารถสอบใบประกอบวิชาชีพวิศวกรรมเครื่องกล
การขนถ่ายวัสดุ คือ การเคลื่อนย้ายวัสดุ (Moving) การเก็บรักษาวัสดุ (Storing) การป้องกันวัสดุ ระหว่างการเคลื่อนย้าย (Protecting) และการควบคุมวัสดุ (Controlling) เพื่อให้ได้วัสดุมาถูกต้องตาม ชนิด จํานวน สถานที่ เวลา ตําแหน่ง ขั้นตอนที่ต้องการhttp://mhle.eng.kmutnb.ac.th/
http://warehousenews.co.uk/2013/06/vanderlande-industries-integrates-automated-material-handling-system-in-new-reno-e-commerce-facility-for-urban-outfitters/
สโมสรฟุตบอลนาวิกโยธิน ยูเรก้า
สโมสรฟุตบอลนาวิกโยธิน ยูเรก้า เป็นสโมสรฟุตบอลในประเทศไทย ตั้งอยู่ที่อำเภอแกลง จังหวัดระยอง ปัจจุบันลงแข่งขันในไทยลีก 3
สโมสรมีผลงานในอดีตคือการคว้าแชมป์ฟุตบอลถ้วยพระราชทานประเภท ข. ได้ 2 สมัย และเคยลงเล่นในไทยลีก ดิวิชัน 1 ภายใต้ชื่อ "สโมสรฟุตบอลหน่วยบัญชาการนาวิกโยธิน" ต่อมาในปี 2553 ได้ร่วมมือกับชุมชนในเขตเทศบาลเมืองมาบตาพุด จังหวัดระยอง เพื่อการลงแข่งขันลีกภูมิภาค ดิวิชัน 2 โดยใช้ชื่อว่า "สโมสรฟุตบอลมาบตาพุด นาวิกโยธิน"
ในปี พ.ศ. 2559 หน่วยบัญชาการนาวิกโยธินได้ยุติการทำทีมฟุตบอลร่วมกับชุมชนในเขตเทศบาลเมืองมาบตาพุด และได้ย้ายไปใช้สนามเหย้าที่อำเภอแกลง จังหวัดระยอง โดยใช้ชื่อใหม่ว่าสโมสรฟุตบอลนาวิกโยธิน ยูเรก้า
จันนี อินฟันตีโน
จันนี อินฟันตีโน (; ) เกิดเมื่อวันที่ 30 มีนาคม พ.ศ. 2513 เป็นผู้บริหารฟุตบอลชาวสวิส-อิตาลี และเป็นประธานสหพันธ์ฟุตบอลระหว่างประเทศ (ฟีฟ่า) คนปัจจุบัน
อินฟันตีโนเกิดเมื่อวันที่ 23 มีนาคม 2513 ที่ประเทศสวิตเซอร์แลนด์ มีเชื้อสายอิตาลีจากแคว้นกาลาเบรียและแคว้นลอมบาร์เดีย จบการศึกษาวิชากฎหมายจากมหาวิทยาลัยฟรีบูร์ เขาสามารถพูดภาษาอิตาลี ภาษาฝรั่งเศส และภาษาเยอรมันได้อย่างคล่องแคล่ว และยังรู้ภาษาอังกฤษ ภาษาสเปน และภาษาอาหรับด้วย
อินฟันตีโนได้เริ่มทำงานกับสหภาพสมาคมฟุตบอลยุโรป (ยูฟ่า) เมื่อเดือนสิงหาคม 2543 ก่อนจะได้รับการแต่งตั้งให้เป็นผู้อำนวยการฝ่ายกฎหมายและใบอนุญาตสโมสรเมื่อเดือนมกราคม 2547 และได้รับแต่งตั้งให้เป็นรองเลขาธิการทั่วไปเมื่อปี 2550 ต่อมาได้รับแต่งตั้งให้เป็นเลขาธิการทั่วไปต่อจากเดวิด เทย์เลอร์ ชาวอังกฤษเมื่อวันที่ 1 ตุลาคม 2552
อินฟันตีโนได้รับการแต่งตั้งให้เป็นหนึ่งในคณะกรรมการปฏิรูปองค์กรของฟีฟ่าและได้รับการสนับสนุนให้ลงสมัครชิงตำแหน่งประธานฟีฟ่าเมื่อวันที่ 26 ตุลาคม 2558 และได้รับการเลือกตั้งให้ดำรงตำแหน่งประธานฟีฟ่าคนที่ 9 เมื่อวันที่ 26 กุมภาพันธ์ 2559 ด้วยคะแนนเสียง 115 เสียงเอาชนะชีคซัลมาน บิน อิบรอฮีม บิน เคาะลีฟะฮ์ที่ได้คะแนนเสียง 88 เสียง
ประเทศติมอร์-เลสเตในซีเกมส์ 2013
ประเทศติมอร์-เลสเต ได้เข้าร่วมการแข่งขันกีฬาซีเกมส์ 2013 ณ เนปยีดอ ย่างกุ้ง และมัณฑะเลย์ ประเทศพม่า ในระหว่างวันที่ 11-22 ธันวาคม พ.ศ. 2556 (ค.ศ. 2013)
วอลเลย์บอลชายทีมชาติอิรัก
วอลเลย์บอลชายทีมชาติอิรัก () เป็นทีมวอลเลย์บอลชายของประเทศอิรัก ทีมนี้ได้รับการบริหารโดยสหพันธ์วอลเลย์บอลอิรัก และเป็นส่วนหนึ่งในการแข่งขันวอลเลย์บอลระดับนานาชาติ
วอลเลย์บอลชายทีมชาติซีเรีย
วอลเลย์บอลชายทีมชาติซีเรีย () เป็นทีมวอลเลย์บอลชายของประเทศซีเรีย ทีมนี้ได้รับการบริหารโดยสหพันธ์วอลเลย์บอลซีเรีย และเป็นส่วนหนึ่งในการแข่งขันวอลเลย์บอลระดับนานาชาติ
วอลเลย์บอลชายทีมชาติเลบานอน
วอลเลย์บอลชายทีมชาติเลบานอน () เป็นทีมวอลเลย์บอลชายของประเทศเลบานอน ทีมนี้ได้รับการบริหารโดยสหพันธ์วอลเลย์บอลเลบานอน และเป็นส่วนหนึ่งในการแข่งขันวอลเลย์บอลระดับนานาชาติ
ทางหลวงรัฐออนแทรีโอหมายเลข 416
ทางหลวงคิงส์หมายเลข 416 () ซึ่งบ่อยครั้งมักถูกเรียกว่า ทางหลวงหมายเลข 416 () และ ทางหลวงอนุสรณ์ทหารผ่านศึก () เป็นทางหลวงพิเศษสายหนึ่งในทางหลวงหมวด 400 ของรัฐออนแทรีโอ ประเทศแคนาดา เชื่อมทางหลวงทรานส์แคนาดา (ทางหลวงหมายเลข 417) ในกรุงออตตาวาเข้ากับทางหลวงหมายเลข 401 ระหว่างเมืองบรอกวิลล์กับคอร์นวอลล์
ทางหลวงพิเศษความยาว 76.4 กิโลเมตรสายนี้เป็นเส้นทางการค้าที่สำคัญจากทางหลวงระหว่างรัฐหมายเลข 81 ระหว่างรัฐนิวยอร์กกับภูมิภาคออนแทรีโอตะวันออกผ่านทางหลวงหมายเลข 401 และยังเป็นเส้นทางเชื่อมต่อที่เร็วที่สุดระหว่างออตตาวากับนครโทรอนโต ทางหลวงหมายเลข 416 นี้ตัดผ่านพื้นที่ชนบทขนาดใหญ่ ยกเว้นปลายสายทางด้านเหนือซึ่งตัดเข้าสู่ย่านชานเมืองของกรุงออตตาวา
เส้นเมริเดียนที่ 14 องศาตะวันออก
เส้นเมริเดียนที่ 14 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปยุโรป ทวีปแอฟริกา มหาสมุทรแอตแลนติก มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 14 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 166 องศาตะวันตก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 14 องศาตะวันออกลากผ่านพื้นที่ดังนี้:
อี. เอ็ม. ฮัลล์
อี. เอ็ม. ฮัลล์ () เป็นนามปากกาของ อีดิธ มอด ฮัลล์ (; นามสกุลเดิม: เฮนเดอร์สัน (Henderson); 16 สิงหาคม ค.ศ. 1880 – 11 กุมภาพันธ์ ค.ศ. 1947) นักเขียนชาวอังกฤษ เกิดที่แฮมป์สเตดในกรุงลอนดอน เป็นบุตรสาวของเจมส์ เฮนเดอร์สันและเคที ธอร์น เนื่องจากบิดาเป็นเจ้าของเรือสินค้า ทำให้ฮัลล์มีโอกาสเดินทางบ่อยในวัยเด็ก ต่อมาในปี ค.ศ. 1899 ฮัลล์แต่งงานกับเพอร์ซี วินสแตนลีย์ ฮัลล์ วิศวกรโยธาและเจ้าของฟาร์มสุกร และย้ายไปอาศัยที่ดาร์บิเชอร์ ทั้งคู่มีบุตรด้วยกัน 1 คนคือ ซีซิล วินสแตนลีย์ ฮัลล์
ฮัลล์เริ่มต้นเขียนนวนิยายเล่มแรก "The Sheik" ในช่วงสงครามโลกครั้งที่หนึ่ง และได้รับความนิยมอย่างสูง ติดอันดับหนังสือขายดีระหว่างปี ค.ศ. 1921–1922 และได้รับการนำไปสร้างเป็นภาพยนตร์ในปี ค.ศ. 1921 ถึงแม้ฮัลล์จะไม่ใช่ผู้ริเริ่มนิยายรักที่มีฉากในทะเลทราย แต่ "The Sheik" ก็เป็นต้นแบบให้กับนักเขียนรุ่นหลัง ฮัลล์ออกนิยายเล่มต่อ "The Sons of the Sheik" ในปี ค.ศ. 1925 และได้รับความนิยมเช่นกัน นิยายเล่มนี้ได้รับการนำไปสร้างเป็นภาพยนตร์ในปี ค.ศ. 1926
ฮัลล์เป็นคนรักสันโดษ และเสียชีวิตในปี ค.ศ. 1947 ที่เฮเซิลวูด ดาร์บิเชอร์
สโมสรฟุตบอลสีหมอก
สโมสรฟุตบอลสีหมอก เป็นสโมสรฟุตบอลในประเทศไทย ตั้งอยู่ที่ตำบลรั้วใหญ่ อำเภอเมือง จังหวัดสุพรรณบุรี ปัจจุบันลงแข่งขันในระดับไทยลีก 3
โดยสโมสรฟุตบอลสีหมอก เคยเป็นทีมสำรองของสโมสรฟุตบอลสุพรรณบุรี และลงแข่งขันในดิวิชั่น 2 ต่อมาสโมสรได้เลื่อนชั้นขึ้นไปแข่งขันในไทยลีก 3 สุพรรณบุรี เอฟซี จึงได้สร้างทีมสุพรรณบุรี บี ขึ้นมาเป็นทีมสำรองเพื่อลงแข่งขันในไทยลีก 4แทน
ปัจจุบันสโมสรฟุตบอลสีหมอก ถูกสโมสรฟุตบอลจังหวัดอ่างทองใช้สำหรับเป็นทีมชุดเยาวชน โดยใช้สนามกีฬาองค์การบริหารส่วนจังหวัดอ่างทองเป็นสนามเหย้า
สโมสรก่อตั้งขึ้นในปี พ.ศ. 2558 จากศูนย์ฝึกเยาวชนของสโมสรฟุตบอลสุพรรณบุรี โดยการตั้งชื่อสโมสรมาจากนามเรียกขานทางวิทยุของวราวุธ ศิลปอาชา ประธานสโมสรฟุตบอลสุพรรณบุรี ซึ่งมีนามเรียกขานว่า สีหมอก ประกอบกับ "ม้าสีหมอก" เป็นม้าที่มีลักษณะดีและเป็นพาหนะประจำตัวของขุนแผนจึงมีความเป็นมงคล
สโมสรฟุตบอลสีหมอก ส่งทีมเข้าร่วมการแข่งขันในลีกภูมิภาค ดิวิชั่น 2 ฤดูกาล 2558 โซนภาคกลางและตะวันตก และลงแข่งขันอย่างเป็นทางการเป็นนัดแรกเมื่อวันที่ 31 มกราคม พ.ศ. 2558 ที่สนามโรงเรียนกีฬาจังหวัดสุพรรณบุรี ในการแข่งขันโตโยต้า ลีกคัพ 2558 รอบเพลย์ออฟ ซึ่งแพ้ให้กับ "สโมสรฟุตบอลพีทียู ปทุมธานี ซีคเคอร์" ไป 1–2 โดย "วิฑูรย์ สุขจิตร" เป็นผู้ยิงประตูแรกให้กับสโมสรในการแข่งขันอย่างเป็นทางการ
วันที่ 21 กุมภาพันธ์ พ.ศ. 2558 สโมสรลงแข่งขันในลีกเป็นนัดแรก ที่สนามกีฬามหาวิทยาลัยมหิดล วิทยาเขตศาลายา นัดที่พบกับ "สโมสรฟุตบอลกรุงธนบุรี" และสโมสรสามารถบุกไปเอาชนะได้ 1–2 โดย "อนันตพงษ์ สุขสมกิจ" ได้รับการบันทึกว่าเป็นผู้ยิงประตูแรกในลีกให้กับสโมสร
แรงต้านสนามไฟฟ้า
ในทฤษฎีแม่เหล็กไฟฟ้า แรงต้านสนามไฟฟ้า () เป็นตัวชี้วัดความต้านทานที่ถูกสร้างขึ้นเมื่อมีการก่อตัวของสนามไฟฟ้าในตัวกลาง พูดอีกอย่าง แรงต้านสนามไฟฟ้าเป็นตัววัดว่าสนามไฟฟ้าจะถูกกระทบอย่างไร และแรงนี้จะได้รับผลกระทบอย่างไรจากตัวกลางไดอิเล็กทริกหนึ่ง แรงต้านสนามไฟฟ้าของตัวกลางหนึ่งจะอธิบายถึงว่าสนามไฟฟ้า(ให้ถูกต้องมากขึ้น, คือฟลักซ์)มีจำนวนมากน้อยเท่าใดที่ถูก 'สร้าง' ขึ้นต่อหน่วยประจุในตัวกลางนั้น ฟลักซ์ไฟฟ้าจะเกิดขึ้นมากในตัวกลางที่มีแรงต้าน(ต่อหน่วยประจุ)ต่ำเนื่องจากปรากฏการณ์ของการเป็นขั้ว แรงต้านสนามไฟฟ้าจะเกี่ยวข้องโดยตรงกับความอ่อนไหวทางไฟฟ้าซึ่งเป็นตัวชี้วัดว่าสารไดอิเล็กทริกหนึ่งจะกลายเป็นขั้วไฟฟ้าในการตอบสนองต่อสนามไฟฟ้าได้ง่ายแค่ไหน ดังนั้น แรงต้านสนามไฟฟ้าจะเกี่ยวข้องกับความสามารถของวัสดุที่จะต้านทานต่อสนามไฟฟ้า
ในหน่วยของ SI ค่าแรงต้านสนามไฟฟ้า "ε" มีหน่วยเป็นฟารัดต่อเมตร (F/m or F·m) และ ความอ่อนไหวทางไฟฟ้า "χ" ไม่มีหน่วย ค่าทั้งสองเกี่ยวข้องกันผ่านทาง
เมื่อ "ε" เป็นค่าแรงต้านสนามไฟฟ้าสัมพันธ์ของวัสดุ และ "ε" = 8.8541878176.. × 10 F/m เป็น แรงต้านสนามไฟฟ้าในสูญญากาศ
รายนามประธานฟีฟ่า
รายนามประธานสหพันธ์ฟุตบอลระหว่างประเทศ (ฟีฟ่า)
เหตุเพลิงไหม้ไรชส์ทาค
เหตุเพลิงไหม้ไรชส์ทาค () เป็นการลอบวางเพลิงอาคารไรชส์ทาค ในกรุงเบอร์ลินเมื่อวันที่ 27 กุมภาพันธ์ ค.ศ. 1933 มารีนึส ฟัน เดอร์ลึบเบอ (Marinus van der Lubbe) หนุ่มนักสภาคอมมิวนิสต์ชาวดัตช์ ถูกจับได้ ณ ที่เกิดเหตุและถูกจับกุมจากอาชญากรรมดังกล่าว ฟัน เดอร์ลึบเบอเป็นช่างอิฐว่างงานที่เพิ่งเข้าประเทศเยอรมนี เขาประกาศว่าเขาก่อเพลิงและถูกพิจารณาคดีในศาลและถูกพิพากษาลงโทษประหารชีวิต พรรคนาซีใช้เหตุเพลิงไหม้ดังกล่าวเป็นหลักฐานว่านักคอมมิวนิสต์กำลังคบคิดโค่นรัฐบาลเยอรมัน ถือกันว่าเหตุการณ์นี้มีความสำคัญยิ่งในการสถาปนานาซีเยอรมนี
เพลิงเริ่มในอาคารไรชส์ทาค ที่ประชุมไรชส์ทาค สถานีดับเพลิงเบอร์ลินได้รับการเรียกฉุกเฉินว่าอาคารนั้นเกิดเพลิงไหม้เมื่อเวลา 21.25 น. เมื่อตำรวจและนักผจญเพลิงมาถึง สภาผู้แทนราษฎรหลักก็ถูกไฟคลอกหมดแล้ว ตำรวจค้นหาอย่างถี่ถ้วนในอาคารและพบฟัน เดอร์ลึบเบอ เขาถูกจับกุม เช่นเดียวกับผู้นำคอมมิวนิสต์อีกสี่คนต่อมา
อดอล์ฟ ฮิตเลอร์ ซึ่งสาบานตนเป็นนายกรัฐมนตรีเยอรมนีสี่สัปดาห์ก่อน เมื่อวันที่ 30 มกราคม กระตุ้นให้ประธานาธิบดีเพาล์ ฟอน ฮินเดนบูร์กผ่านกฤษฎีกาฉุกเฉินเพื่อระงับเสรีภาพของพลเมืองเพื่อตอบโต้การเผชิญหน้าอย่างโหดร้ายของพรรคคอมมิวนิสต์แห่งเยอรมนี หลังผ่านกฤษฎีกาแล้ว รัฐบาลจับกุมนักคอมมิวนิสต์ครั้งใหญ่ ซึ่งรวมผู้แทนในไรชส์ทาคของพรรคคอมมิวนิสต์ทุกคน เมื่อนักคอมมิวนิสต์คู่แข่งที่ขมขื่นของพวกตนไม่อยู่และที่นั่งว่างแล้ว พรรคนาซีกลายจากพรรคการเมืองพหุนิยมกลายเป็นฝ่ายข้างมาก ทำให้ฮิตเลอร์รวบอำนาจของเขาได้
ผู้ใดรับผิดชอบเหตุเพลิงไหม้ไรชส์ทาคนั้นยังเป็นหัวข้อถกเถียงและวิจัยที่กำลังดำเนินอยู่ นักประวัติศาสตร์ยังไม่ตกลงกันว่าฟัน เดอร์ลึบเบอลงมือคนเดียวตามที่เขาว่าเพื่อประท้วงสภาพของชนชั้นแรงงานเยอรมัน พรรคนาซีกล่าวหาโคมินเทิร์นด้วยเหตุนี้ นักประวัติศาสตร์บางส่วนสนับสนุนทฤษฎีที่พรรคคอมมิวนิสต์เสนอ ว่าเหตุลอบวางเพลิงนั้นพรรคนาซีวางแผนและสั่งเป็นปฏิบัติการธงหลอก (false flag) แต่ไม่ว่าความจริงเป็นอย่างไร พรรคนาซีใช้เหตุนี้รวบอำนาจของตนและกำจัดนักคคอมมิวนิสต์ซึ่งเป็นคู่แข่งทางการเมือง
เส้นเมริเดียนที่ 9 องศาตะวันตก
เส้นเมริเดียนที่ 9 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก มหาสมุทรแอตแลนติก ทวีปยุโรป ทวีปแอฟริกา มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 9 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 171 องศาตะวันออก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 9 องศาตะวันตกลากผ่านพื้นที่ดังนี้:
มวยไทยเลิศฤทธิ์
มวยไทยเลิศฤทธิ์ หรือ มวยไทยแบบทหาร (อักษรย่อ: MMT) หรือ ไฮไฟติงคิกบ็อกซิง เป็นศิลปะการต่อสู้ของไทยที่ถูกคิดค้นโดยอาจารย์วิสิทธิ์ เลิศฤทธิ์ มีการเรียนการสอนและใช้ในกองทัพบกไทย โดยเป็นรูปแบบการต่อสู้ซึ่งได้มาจากศิลปะมวยไทยโบราณ ที่เลือกเทคนิครูปแบบต่าง ๆ จำนวนมากมาปรับใช้กับการต่อสู้ในระยะประชิด หลายเทคนิคได้มาจาก"แม่ไม้" (เทคนิคขั้นพื้นฐาน) และ"ลูกไม้มวยไทย" (เทคนิคขั้นสูง) เช่นเดียวกับเทคนิคการทหาร ที่มุ่งเน้นอานุภาพความรุนแรง
และเช่นเดียวกับศิลปะการต่อสู้ทั้งหมด ที่มีการใช้ร่างกายเป็นอาวุธอยู่หลายเทคนิค โดยเป็นศิลปะการต่อสู้ที่ใช้กระบวนหัตถ์เข้าปะทะ เช่น การใช้หมัดกับร่างกาย, การใช้ฝ่ามือโจมตีเข้าที่ศีรษะ, การใช้มือถือมีด และการตบเข้าบ้องหู ส่วนการเตะยังเป็นการใช้โจมตีเข้าที่หน้าขา, ซี่โครง และขาทั้งสองของศัตรู นอกจากนี้ ยังมีเทคนิคการกอดรัดที่ไม่ได้มาจากมวยไทยแบบดั้งเดิม หากแต่ดัดแปลงมาจากสมรภูมิการต่อสู้แบบผสม เช่น การเข้าจับขาทั้งสองของอีกฝ่ายให้นอนหงาย (Double Leg Scoop) และการทุ่มด้วยการขัดขาด้านหลังของอีกฝ่าย (Outside Leg Trip) สำหรับการป้องกันตัวจากอาวุธด้วยมือเปล่าจะมีความคล้ายคลึงกับรูปแบบของคราฟมากา โดยเฉพาะอย่างยิ่งการป้องกันแบบ 360 องศาจากมีด, กระบอง และอื่น ๆ ซึ่งมวยไทยเลิศฤทธิ์ยังมีวิวัฒนาการอย่างต่อเนื่องในการฝึกสอนให้แก่กองกำลังทหารของประเทศอื่น ๆ
ปัจจุบันมวยไทยเลิศฤทธิ์จะมีการสอนกันอย่างเต็มรูปแบบภายในโรงเรียนเตรียมทหาร และที่สมาคมพันธมิตรมวยไทยโลก (World Muay Thai Alliance Association) มีพลเอกธันวาคม ทิพยจันทร์ หนึ่งในลูกศิษย์รุ่นสุดท้ายเพียงไม่กี่คนที่ได้รับการถ่ายทอดวิชาโดยตรงจากอาจารย์วิสิทธิ์ เลิศฤทธิ์ เป็นผู้ดำเนินการสอน
นอกจากประเทศไทย มวยไทยเลิศฤทธิ์ยังเป็นที่นิยมอย่างมากในทวีปยุโรป จากการตระเวนนำเสนอโดยภาคบุคคล เช่น อาจารย์มาร์โก เด เชซาริส จากประเทศอิตาลี
มีการกล่าวกันว่า ตัวละครเกมต่อสู้"สตรีทไฟท์เตอร์" อย่าง"เวก้า" ("เอ็ม.ไบสัน" ในเวอร์ชันภาษาอังกฤษ) เป็นผู้นำวิชามวยไทยเลิศฤทธิ์มาใช้ในการต่อสู้เช่นกัน
สกุลหญ้าดอกลาย
สกุลหญ้าดอกลาย หรือ Swertia เป็นสกุลของพืชวงศ์Gentianaceaeซึ่งพืชที่มีชื่อสามัญว่าfelworts อยู่ในวงศ์นี้ด้วย พืชบางชนิดในวงศ์นี้มีดอกสีน้ำเงินหรือสีม่วง พืชในสกุล"Frasera" บางครั้งถือว่าอยู่ในสกุลนี้ด้วย บางครั้งถือว่าเป็นสกุลต่างหาก บางครั้งถือว่าเป็นชื่อพ้อง
ที่มา:
พืชในสกุลหญ้าดอกลายประกอบด้วยสารเคมีหลายชนิด เช่น sawertiamarine mangeferin และ amarogenitine 1,5,8-trihydroxy-3-methoxyxanthone, 1-hydroxy-2,3,5,7-tetramethoxyxanthone, 1-hydroxy-3,5,8-trimethoxyxanthone, 1-hydroxyl-2,3,4,6-tetramethoxyxanthone, 1-hydroxy-2,3,4,7-tetramethoxyxanthone, 1,8-dihydroxy-3,5-dimethoxyxanthone, 1,7-dihydroxy-3,8-dimethoxyxanthone, 1,3,5,8-tetrahydroxyxanthone, balanophonin, oleanolic acid, maslinic acid, และ sumaresinolic acid. Swerilactone จากต้น "Swertia mileensis" แสดงฤทธิ์ต่อต้านไวรัสเฮพาทิทิสชนิดบีในหลอดทดลอง
พืชในสกุลหญ้าดอกลายใช้ในตำรายาอายุรเวทของอินเดีย และตำรายาของทิเบต
ฟิเดล รามอส
พลเอก ฟิเดล รามอส (เกิด 18 มีนาคม พ.ศ. 2471) เป็นประธานาธิบดีคนที่ 12 ของฟิลิปปินส์ ดำรงตำแหน่งตั้งแต่ปี พ.ศ. 2535 จนถึงพ.ศ. 2541 ในช่วงหกปีที่เขาดำรงตำแหน่ง รามอสได้รับการยกย่องและชื่นชม จากผลงานการฟื้นฟู และการต่ออายุความเชื่อมั่นในเศรษฐกิจฟิลิปปินส์
ก่อนที่จะมีการเลือกตั้งเขาในฐานะประธานาธิบดี รามอสทำหน้าที่ในคณะรัฐมนตรีของประธานาธิบดี คอราซอน อากีโน ครั้งแรกในฐานะเสนาธิการกองทัพฟิลิปปินส์ ผู้บัญชาการตำรวจฟิลิปปินส์ และต่อมาเป็นปลัดกระทรวงกลาโหมแห่งชาติ
ในช่วงประวัติศาสตร์ การปฏิวัติพลังประชาชน รามอสได้รับการยกย่องว่าเป็นวีรบุรุษโดยชาวฟิลิปปินส์จำนวนมากสำหรับการตัดสินใจของเขาที่จะเลิกภักดีจากการบริหารของประธานาธิบดีเฟอร์ดินานด์ มาร์กอส และจงรักภักดีให้กับรัฐบาลที่จัดตั้งขึ้นใหม่ของประธานาธิบดีอากีโน
ภายใต้การปกครองของรามอส ฟิลิปปินส์มีความมั่นคงทางการเมืองและมีการเจริญเติบโตทางเศรษฐกิจอย่างรวดเร็วและการขยายตัวเป็นผลมาจากนโยบายและโครงการของเขาได้รับการออกแบบเพื่อส่งเสริมให้เกิดการปรองดองแห่งชาติและความสามัคคี รามอสเองก็สามารถที่จะรักษาความปลอดภัยของข้อตกลงสันติภาพที่สำคัญกับกลุ่มแบ่งแยกดินแดนมุสลิม กลุ่มก่อการร้ายคอมมิวนิสต์ และกบฏทหารซึ่งการต่ออายุความเชื่อมั่นของนักลงทุนในเศรษฐกิจฟิลิปปินส์ รามอสยังอุกอาจผลักดันกฎระเบียบของอุตสาหกรรมหลักของประเทศและการแปรรูปของสินทรัพย์ของรัฐบาลที่ไม่ดี อันเป็นผลมาจากมือของเขาบนวิธีการที่มีต่อเศรษฐกิจฟิลิปปินส์ถูกขนานนามจากนานาชาติในฐานะต่างๆ ว่าเสือเศรษฐกิจของเอเชียตัวต่อไป
รวมเพลงคาราบาว
รวมเพลงคาราบาว เป็นอัลบั้มรวมเพลงชุดแรกของวงคาราบาว วางจำหน่ายในปี พ.ศ. 2529
โดยอัลบั้มนี้เป็นอัลบั้มรวมเพลงชุดแรกของวงคาราบาวและได้เพิ่มเพลงใหม่เข้าไปอีก 4 เพลง นั้นก็คือและยังมีการนำเพลงจากอัลบั้มแรก ๆ มาทำดนตรีใหม่ให้กลมกลืนอีกด้วย
วางจำหน่ายครั้งแรกในรูปแบบเทปคลาสเซ็ท และ แผ่นเสียงโดยบริษัทอามีโก้ เมื่อปี พ.ศ. 2529
กลับมาวางจำหน่ายอีกครั้งในรูปแบบเทปคลาสเซ็ท และ ซีดี โดยบริษัทกระบือแอนด์โค เมื่อปี พ.ศ. 2544
ไซกอนเทรดเซ็นเตอร์
ไซกอนเทรดเซ็นเตอร์ () เป็นอาคารสูงในนครโฮจิมินห์ ประเทศเวียดนาม เริ่มก่อสร้างตั้งแต่เดือนเมษายน ค.ศ. 1994 และสร้างเสร็จสมบูรณ์ในเดือนกรกฎาคม ค.ศ. 1997 มีความสูง 145 เมตร (476 ฟุต) และเคยเป็นอาคารที่สูงที่สุดในประเทศเวียดนามเมื่อสร้างเสร็จในขณะนั้น (ค.ศ. 1997-2010)
อาคารมีจำนวนชั้น 33 ชั้น มีพื้นที่กว่า 54,000 ตารางเมตร มีลิฟต์โดยสารใช้สำหรับลูกค้า 10 ตัว อีก 2 ตัว ใช้สำหรับการให้บริการเท่านั้น โดยอาคารมีเสาอากาศ 3 เสาซึ่งทำให้ความสูงรวมของอาคารเพิ่มขึ้นถึง 160 เมตร และบนดาดฟ้าของอาคารมีร้านกาแฟชื่อ "แพโนรามา" ผู้ใช้บริการสามารถมองเห็นทิวทัศน์เมืองและเส้นขอบฟ้าได้
ไซกอนเทรดเซ็นเตอร์ก่อสร้างด้วยคอนกรีตเสริมเหล็กและแก้วหุ้มสำหรับภายนอก
เส้นขนานที่ 31 องศาเหนือ
เส้นขนานที่ 31 องศาเหนือ คือวงกลมละติจูดที่ 31 องศา ด้านเหนือของระนาบศูนย์สูตรโลก โดยมีระยะทางเป็นหนึ่งในสามระหว่างเส้นศูนย์สูตรและขั้วโลกเหนือ เส้นนี้ลากผ่านทวีปแอฟริกา ทวีปเอเชีย มหาสมุทรแปซิฟิก ทวีปอเมริกาเหนือ และมหาสมุทรแอตแลนติก
ที่ละติจูดนี้ ดวงอาทิตย์จะมองเห็นได้เป็นเวลา 14 ชั่วโมง 10 นาที ในระหว่างครีษมายัน และ 10 ชั่วโมง 8 นาที ในระหว่างเหมายัน
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 31° เหนือลากผ่านพื้นที่ดังนี้:
ควิกซิลเวอร์ (บริษัท)
ควิกซิลเวอร์ () เป็นหนึ่งในบริษัทผลิตชุดเล่นโต้คลื่นชื่อดัง ตั้งอยู่ที่ฮันติงตันบีช รัฐแคลิฟอร์เนีย สหรัฐอเมริกา โลโกของบริษัทได้รับการออกแบบในเมืองทอร์คีย์ รัฐวิกตอเรีย ประเทศออสเตรเลีย โดยแอลัน กรีน และจอห์น ลอว์ ผู้ก่อตั้งบริษัท ซึ่งได้รับแรงบันดาลใจมาจาก "คลื่นยักษ์นอกฝั่งคะนะงะวะ" เป็นภาพพิมพ์แกะไม้ของคะสึชิกะ โฮะกุไซ
ฮอว์กอาย
ฮอว์กอาย () หรือ คลินต์ บาร์ตัน () เป็นตัวละครหลักของมาร์เวลคอมิกส์ ปรากฏตัวครั้งแรกใน "Tales of Suspense" เล่มที่ 57 กันยายน ค.ศ. 1964
คลินต์และบาร์นีย์พี่ชายเป็นเด็กกำพร้าเพราะพ่อแม่ของเขาเสียชีวิตหมดแล้ว ต่อมาทั้งสองได้แอบหนีจากสถานเลี้ยงเด็กกำพร้าไปอยู่กับคณะละครสัตว์ คลินต์ได้รับการสอนการปาดาบจากซอร์ดแมน จากนั้นก็ได้รับการฝึกจากทริกช็อตที่เชี่ยวชาญด้านการยิงธนู จากนั้นเขาก็ได้พบว่าซอร์ดแมนกับทริกช็อตเป็นคนเลว และพี่ของเขาบาร์นีย์ก็เป็นคนขี้ขโมย คลินต์ต่อต้านซอร์ดแมนและทริกช็อต จนถูกทั้งสองทำร้ายเกือบตาย แต่คลินต์ก็ยังเป็นสมาชิกของคณะละครสัตว์อยู่ ต่อมาเมื่อคลินต์เห็นไอรอนแมนปราบปรามอาชญากร คลินต์จึงเย็บชุดขึ้นมาเพื่อเป็นฮีโรนักยิงธนูแต่ตำรวจกลับคิดว่าคลินต์เป็นโจร ต่อมาเมื่อคลินต์ได้พบกับแบล็กวิโดว์จึงหลงรักและร่วมเดินทางไปกับเธอ และได้ต่อสู้กับไอรอนแมนหลายครั้ง หลังจากที่แยกทางกับแบล็กวิโดว์ เขาก็ได้บุกเข้าไปในอะเวนเจอส์แมนชันและแสดงความสามารถให้ทีมอเวนเจอร์สดู สมาชิกคนอื่นไม่เห็นด้วยที่จะให้ฮอว์กอายเป็นสมาชิกในทีม แต่กัปตันอเมริกาและไอรอนแมนได้เสนอให้คลินต์เป็นสมาชิกของทีม ต่อมาคลินต์ก็ได้กลายเป็นสมาชิกรุ่นใหม่ของทีมในที่สุด
คลินต์รู้สึกเครียดที่สมาชิกคนอื่น ๆ ต่างก็มีพลังพิเศษ แต่ตัวเขาไม่มีพลังพิเศษจึงรู้สึกแย่เนื่องจากธนูที่เขาใช้นั้นขาด แฮงก์ พิมได้เล่าเรื่องอนุภาคพิมและมอบยาที่ใส่อนุภาคพิมไว้ ขณะที่ฮีโรคนอื่น ๆ ได้ไปทำภารกิจช่วยเหลือแบล็กวิโดว์อยู่นั้น แบล็กวิโดว์ได้ส่งข้อมูลสื่อสารมาและเสียงรอบตัวแบล็กวิโดว์นั้นเป็นเสียงของคณะละครสัตว์ที่เขาเคยอยู่ คลินต์จึงเปลี่ยนชุดและดื่มยาของพิมจนกลายเป็น โกไลอัท คลินต์ได้เข้าไปต่อสู้กับสัตว์ประหลาดขนาดยักษ์และช่วยเหลือแบล็กวิโดว์ได้สำเร็จ ต่อมาเขาก็ได้เลิกเป็นโกไลอัทและกลับมาใส่ชุดเดิม ลาออกจากทีมเนื่องจากทะเลาะกับวิชันเรื่องของสการ์เลตวิตช์
ต่อมาคลินต์ได้พบกับม็อกกิงเบิร์ดหรือบ็อบบี มอร์ส และกลายเป็นคู่หูกัน ต่อมาทั้งสองได้ถูกครอสส์ไฟเยอร์จับตัวไป คลินต์และบ็อบบีหลบหนีจากครอสส์ไฟเยอร์ เมื่อบ็อบบีบาดเจ็บ คลินต์จึงจัดการกับครอสส์ไฟเยอร์ แต่ครอสส์ไฟเยอร์ได้ใช้ธนูระเบิดกับคลินต์ แต่ครอสส์ไฟเยอร์ใช้ธนูไม่เป็นจึงถูกระเบิดและโดนจัดการแทน เสียงระเบิดทำให้คลินต์กลายเป็นคนหูอื้อ คลินต์จึงใช้เครื่องฟังเป็นหูแทน และได้แต่งงานกับม็อกกิงเบิร์ด
หลังจากคลินท์สูญเสียครอบครัวถูกแก็งมาเฟียฆ่าตายคลินท์ได้ทิ้งตัวตนเก่าไว้เบื้องหลังและเปลี่ยนตัวเองให้กลายเป็นโรนนินที่ใช้ดาบแทนธนู
คณะกงสุลฝรั่งเศส
คณะกงสุล () คือชื่อเรียกรัฐบาลของฝรั่งเศสระหว่างปี ค.ศ. 1799 ถึง 1804 และยังเป็นชื่อเรียกยุคหนึ่งของประวัติศาสตร์ฝรั่งเศส จุดเริ่มต้นยุคนี้คือตั้งแต่นายพลนโบเลียนก่อรัฐประหารล้มล้างคณะดีแร็กตัวร์ฝรั่งเศส (French Directory) และสถาปนาตนเองเป็นกงสุลเอกในฐานะหัวหน้าคณะรัฐบาลใหม่ซึ่งมีอำนาจเบ็ดเสร็จและรวมศูนย์มากกว่าเดิม ถึงแม้เขาจะมีอำนาจสูงสุดแต่ก็ไมได้ประกาศตนเองเป็นประมุขแห่งรัฐของฝรั่งเศส ยุคนี้สิ้นสุดลงเมื่อสภาสูงฝรั่งเศสผ่านร่างกฎหมายให้สถาปนาจักรวรรดิฝรั่งเศส โดยมีนโปเลียนเป็นจักรพรรดิ
วอลเลย์บอลทีวีทีบิ่ญเดี่ยนคัพ 2015
วอลเลย์บอลทีวีทีบิ่ญเดี่ยนคัพ 2015 () เป็นแข่งขันวอลเลย์บอลหญิงระดับนานาชาติ การแข่งขันจัดขึ้นในดงห่า จังหวัดกว๋างจิ ประเทศเวียดนาม สโมสร4.25 สปอร์ต คลับตัวแทนจากประเทศเกาหลีเหนือ เอาชนะสโมสรเลียนเวียตโพสต์แบงก์ในรอบชิงชนะเลิศ สโมสรอัสตานาจากประเทศคาซัคสถาน เอาชนะสโมสรทีวีทีบิ่ญเดี่ยนล็องอานในรอบเพลย์ออฟอันดับที่ 3